তো, আমি ভীত।
এই মুহূর্তে,
এই মঞ্চে,
আমি ভয় অনুভব করি।
এই জীবনে, আমি খুব বেশি লোকের সাথে পরিচিত হইনি
যারা সাথে সাথে স্বীকার করবে যে তারা ভীত।
এবং আমি মনে করি এর কারণ ভিতরে ভিতরে,
তারা জানে কত সহজে ভয় ছড়িয়ে পড়ে।
বুঝতে পারছেন যে, ভয় অনেকটা রোগের মতো।
যখন তা ছড়িয়ে পড়ে, অনেকটা বন্য আগুনের মতো।
কিন্তু কি ঘটে যখন,
সেই ভয়ের সম্মুখীন অবস্থায়,
তোমার যা করণীয় তা করতে হবে?
এটাকেই বলা হয় সাহস।
এবং ভয়ের মতোই,
সাহসও সংক্রামক।
আমি পূর্ব সেন্ট লুইস, ইলিনয় থেকে আসছি।
এটা একটা ছোট শহর
সেন্ট লুইস, মিসৌরি থেকে মিসিসিপি নদী পার করে যেতে হয়।
আমি সেন্ট লুইসের আমার পুরোটা জীবন কাটিয়েছি।
যখন মাইকেল ব্রাউন জুনিয়র,
একজন সাধারণ কিশোর,
ফার্গুসান, মিসৌরিতে পুলিশের গুলিতে ২০১৪ সালে মারা যায় --
অন্য এক জায়গায়, সেন্ট লুইসের উত্তরে--
আমার মনে আছে আমি ভেবেছিলাম,
এই কিশোর প্রথম কিশোর নয়,
এবং সে শেষ নয় যে আইন শৃংখলা বাহিনীর হাতে প্রাণ হারিয়েছে।
কিন্তু দেখুন,তার মৃত্যু ভিন্ন ছিল।
যখন মাইককে মেরে ফেলা হয়,
আমার মনে আছে সেই শক্তির কথা যারা ভয়কে অস্ত্র হিসেবে ব্যবহার করতে চেয়েছিল।
শোককাতর সম্প্রদায়ের প্রতি পুলিশের প্রতিক্রিয়া শক্তি প্রয়োগ করার
উদ্দেশ্য ভয় ঢোকানো:
সামরিককৃত পুলিশ বাহিনীর ভয়,
কারাবাস,
জরিমানা।
এমনকি মিডিয়া চেষ্টা করেছিল আমাদের একে অপরকে ভয়
পাওয়াতে গল্পটা ঘুরিয়ে দিয়ে।
এবং এসব কিছুই অতীতে হয়তো কাজ করেছে।
কিন্তু যেমনটা আমি বলছিলাম,
মাইকেল ব্রাউনের মৃত্যু এবং সম্প্রদায়ের প্রতি যে প্রতিক্রিয়া দেখানো হয়েছে
তা ফার্গুসন এবং সেন্ট লুইসের আশেপাশে অনেকগুলো প্রতিবাদের সূত্রপাত ঘটায়।
যখন আমি ঐ প্রতিবাদগুলোতে চতুর্থ অথবা পঞ্চম দিন যোগ দেই,
তখন তা সাহসের কারণে নয়,
তা করেছিলাম অনুশোচনা থেকে।
দেখুন, আমি কৃষ্ণাঙ্গ।আমি
জানিনা আপনারা লক্ষ্য করেছেন কিনা।
(হাসি)
কিন্তু আমি সেন্ট.লুইসে বসে থাকতে পারতাম না, যা কিনা ফার্গুসন থেকে কয়েক মিনিট দূরে,
এবং গিয়ে না দেখে থাকাটা অসম্ভব ছিল।
তাই আমি সেখানে গিয়ে নিজে দেখলাম।
আমি যখন ওখানে পৌছালাম,
আমি একটা অভিনব জিনিস দেখলাম।
আমি দেখলাম রাগ, অনেকখানি।
কিন্তু আমি যা বেশি পেলাম তা হচ্ছে ভালবাসা।
মানুষের নিজেদের জন্য ভালবাসা,
নিজেদের সম্প্রদায়ের জন্য ভালবাসা।
এবং তা ছিল চমৎকার।
যতক্ষণ পর্যন্ত না পুলিশ আসলো।
এরপর অন্য এক অনুভূতি যুক্ত হলো কথপোকথনে:
ভয়।
এখন, আমি মিথ্যা বলবো না;
আমি যখন সেই সাঁজোয়া যানবাহন দেখেছিলাম,
এবং সব সরঞ্জাম
এবং এত এত বন্দুক
এবং এত এত পুলিশ
আমি আতংকগ্রস্থ ছিলাম -
ব্যক্তিগতভাবে।
এবং আমি যখন চারপাশে তাকিয়ে দেখলাম,
আমি দেখলাম অনেক মানুষের মধ্যে ঠিক একই বোধ হচ্ছে।
কিন্তু আমি আরও দেখলাম অনেকের মধ্যে অন্যকিছুও আছে।
সেটা হচ্ছে সাহস।
দেখুন,এই মানুষগুলো চিৎকার করেছে,
এবং তারা হুঙ্কার দিয়েছে,
এবং তারা পুলিশের কারণে পিছু হটেনি।
তারা আসলে সেই অবস্থাতেও ছিল না।
এবং সেই সময়ে আমি বোধ করলাম আমার মধ্যে কিছু পরিবর্তন আসছে,
তাই আমিও চিৎকার করলাম সবার সাথে।
এবং আমি খেয়াল করলাম সবাই আমার পাশে একই কাজ করছে।
এবং সেই অনুভূতির মতো কোন অনুভূতি ছিল না।
তাই আমি সিদ্ধান্ত নিলাম আমি আরও বেশি কিছু করবো।
আমি বাড়ি গেলাম, আমি চিন্তা করলাম: আমি একজন শিল্পী। আমি শিল্প বানাই।
তাই আমি প্রতিবাদের জন্য নির্দিষ্ট জিনিস বানানো শুরু করলাম।
যে জিনিস অস্ত্র হবে একটি আধ্যাত্মিক যুদ্ধে,
যা মানুষকে কণ্ঠস্বর দেবে
এবং যা তাদেরকে ভবিষ্যতের জন্য শক্তিশালী করবে।
আমি একটা প্রকল্প হাতে নিলাম যেখানে আমি বিক্ষোভকারীদের হাতের ছবি
তুলেছি এবং সেগুলো ভবনে
এবং দোকানে ঝুলিয়েছি।
আমার লক্ষ্য ছিল সচেতনতা এবং মনোবল বাড়ানো।
এবং আমি মনে করি, এক মিনিটের জন্য হলেও
আমি তা করতে পেরেছি।
তারপর আমি ভাবলাম, আমি এইসব মানুষদের গল্প অন্য পর্যায়ে নিয়ে যেতে চাই।
আমি দেখছিলাম সেই মুহূর্তে সাহসী হওয়াকে।
এবং আমি এবং আমার বন্ধু,
এবং চলচ্চিত্র নির্মাতা এবং অংশীদার সাবাহ ফোলান
শুধুমাত্র তাই করেছে আমাদের প্রামান্যচিত্র নিয়ে।
"কাদের সড়ক?"
আমি এক ধরনের মাধ্যমে পরিণত হয়েছিলাম
আমাকে যত সাহস দেওয়া হয়েছিল তার।
এবং আমি মনে করি এটা আমাদের কাজ শিল্পী হিসেবে।
আমি মনে করি আমাদের কাজের মাধ্যমে আমাদের সাহসের বার্তাবাহক হতে হবে।
এবং আমি মনে করি আমরা প্রাচীর হিসেবে থাকি স্বাভাবিক মানুষের মধ্যে
এবং সেই সব মানুষের মধ্যে যারা ক্ষমতা ব্যবহার করে ভয় এবং ঘৃণা প্রচার করতে,
বিশেষ করে এরকম সময়ে।
তাই আমি আপনাদেরকে জিজ্ঞাসা করতে চাই।
সমস্ত মুভার এবং সেকারদের,
চিন্তাবিদ নেতাদের:
আপনারা কি করবেন
আপনাদের উপহার দিয়ে
আমাদেরকে প্রতিদিনের বাঁধন থেকে মুক্ত করতে?
কারণ, আমি প্রতিদিন ভয়ে থাকি।
আমি এমন একটা সময় মনে করতে পারি না যখন আমি ভীত ছিলাম না।
কিন্তু একবার যখন আমি বুঝতে পেরেছি যে ভয় আমার ভিতরে দেওয়া হয়েছে আমাকে অবশ করার জন্য নয়,
বরং আমাকে রক্ষা করার জন্য,
এবং আমি একবার যখন তা বুঝতে পারি, কিভাবে সেই ভয়কে কাজে লাগানো যায়,
আমি শক্তি খুঁজে পেয়েছি।
ধন্যবাদ।
(হাততালি)